Welkom by WinskoopToere! - Winskoop Toere
2019-07-18 Deur Fanie Jooste
Winskoop Toere is nou alombekend in Suid-Afrika, en baie reisigers weet nou reeds dat hulle altyd ons webwerf moet besoek as hulle wil spaar op besondere toere!
Winskooptoere is ‘n gesinsfirma. Hierbo is ons hele gesin:
Vlnr: Fanie Jooste, Jaco en Katrien Klopper, Emma (met Cules) en Fanus Howell, Ems en Lientjie Jooste, Pieter en Brechtje (met Dala) Jooste. Voor: Stef en André Klopper.
Ons uitgangspunt is om goeie groeptoere na Europa aan te bied, maar om dit steeds bekostigbaar te maak. Daarom is ons bv. altyddeur op die uitkyk na gunstige, maar goeie, gerieflike hotelakkommodasie, en ons vind nog steeds pragtige hotelle op baie mooi plekke (veral op die platteland) teen bekostigbare pryse!
Ons bied drie soorte toere aan: Winskoop-Plus Toere, Spaartoere en Skooltoere.
Ons Winskoop-Plus Toere is uitstekende toere teen besonder bekostigbare pryse, sodat almal die geleentheid kry om in Europa te reis. Ons maak van uitgesoekte, gerieflike driester- en baiekeer luukse vierster-hotelverblyf gebruik, en op sekere toere (veral na die Balkanlande) gaan ons groepe selfs ook in vyfster-hotelle tuis. Ons bied altyd akkommodasie in tweebed (twin) slaapkamers met en-suite-badkamers aan, met elke oggend ‘n heerlike ontbyt, en saans ‘n smaaklike driegang-aandete. Ons reis oral met luuksebusse wat deur puik bestuurders – wat ons reeds jare ken en in diens neem – bestuur word, en ons gebruik uitstekende, opgeleide plaaslike gidse in groot stede.
Ons Spaartoere is saamgestel om teen sulke lae pryse moontlik ons Europatoere uiters bekostigbaar te maak, sonder om onnodige voordele uit te laat. Op hierdie toere bly ons oor in uitgesoekte billike, maar gerieflike driester-hotelle, in tweebed-kamers met en-suite badkamers. (Per uitsondering gaan ons ‘n enkele keer in goeie tweester hotelle en oulike herberge tuis – wat soliede reputasies opgebou het. Ons bied steeds elke oggend ‘n heerlike ontbyt, en saans ‘n smaaklike aandete, waar hotelle aandetes voorsien. Indien aandetes nie in die betrokke tuistes aangebied word nie, gee ons aan elke toerlid ‘n aandete-subsidie van 10 Euro pp – waarmee lede dan selfs in kruidenierswinskels vir hulle voorrade kan koop ( en gewoonlik glimlaggend spaar!) Dieselfde luuksebusse (as met Winskoop-Plus Toere) word ook vir hierdie toere gebruik, en uitstekende, opgeleide plaaslike gidse neem ons in hierdie kategorie ook op stadsbesigtigingstoere.
Ons Skooltoere is ook baie gewild, omdat ons die reisprogramme volgens die bepaalde groep se belangstellings en voorkeure saamstel. Daarby vind skole hierdie toere van ons verrassend bekostigbaar.
Ons sluit graag ook kleiner interessante en skilderagtige plekkies (wat dalk nie so bekend is nie) by ons toere in. Kyk gerus na ons toerroetes, en raak saam met ons opgewonde!
Ons algemene toergroepe bestaan uit mense van alle ouderdomme wat hulle op al die toere tuisvoel, en heelwat jonger en middeljarige reisigers reis ook saam met ons.
Elkeen van ons toergroepe word vergesel met twee bekwame toerleiers. Dit beteken dat as ‘n krisis ten opsigte van ‘n individuele toerlid sou ontstaan, een toerleier so ‘n persoon kan bystaan, terwyl die toer voortgaan.
Hou ons webwerf dop!
Kyk na al die interessanthede wat ons gereeld op ons webwerf beskikbaar stel en laat jou naam en e-posadres hier sodat jy gereeld ons Nuusbrief kan ontvang.
Ons hoor graag van jou/julle!
11,368 keer gelees, 3 keer gelees vandag
winskoop toere, winskoop toere welkom, winskooptoere